|  |  |  |  |  |  |  |
| --- | --- | --- | --- | --- | --- | --- |
| Herbas**PLUNGĖS RAJONO SAVIVALDYBĖS ADMINISTRACIJOS**  **STARTEGINIO PLANAVIMO IR INVESTICIJŲ SKYRIUS** | | | | | | |
| Ekonomikos, finansų ir biudžeto komitetui |  |  |  |  |  |

**INFORMACIJA APIE PROJEKTUS „PLUNGĖS MIESTO LENTPJŪVĖS GATVĖS REKONSTRAVIMAS, KURIANT INVESTICIJOMS PALANKIĄ APLINKĄ“ IR „PLUNGĖS GELEŽINKELIO STOTIES PRIVAŽIAVIMO KELIO NR.17 KAPITALINIS REMONTAS, KURIANT INVESTICIJOMS PALANKIĄ APLINKĄ“**

Plungės rajono savivaldybės administracija 2021 m. teikė paraiškas finansavimui gauti 2 projektams pagal Investicinio žemės sklypo, iki kurio ribos ir (ar) kurio ribose įrengiama ir (ar) sutvarkoma infrastruktūra, kriterijų ir infrastruktūros iki investicinio žemės sklypo ribos ir (ar) jo ribose įrengimo ir (ar) sutvarkymo ir (ar) investicinio žemės sklypo vystymo valstybės (savivaldybės) lėšomis tvarkos aprašą, patvirtintą Lietuvos Respublikos ekonomikos ir inovacijų ministro 2021 m. balandžio 29 d. įsakymu Nr. 4-364 „Dėl Lietuvos Respublikos ūkio ministro 2017 m. liepos 21 d. įsakymo Nr. 4-429 „Dėl infrastruktūros iki investuotojui suteikto sklypo ribų įrengimo ir (ar) sutvarkymo valstybės lėšomis tvarkos aprašo patvirtinimo“ pakeitimo“.

PROJEKTAI:

1. „Plungės miesto Lentpjūvės gatvės rekonstravimas, kuriant investicijoms palankią aplinką“.

Tikslas – sukurti investicijoms patrauklią aplinką Plungės mieste, rekonstruojant Plungės miesto Lentpjūvės gatvę.

Lietuvos Respublikos ekonomikos ir inovacijų ministras 2021 m. rugpjūčio 5 d. įsakymo Nr. 4-853 (toliau – Įsakymas) priedo 15 punktu Plungės rajono savivaldybės administracijos projektui „Plungės miesto Lentpjūvės gatvės rekonstravimas, kuriant investicijoms palankią aplinką“ skyrė nustatyto dydžio finansavimą – 1 941 830,00 Eur, kuriuo bus padengtos infrastruktūros įrengimo ir (ar) sutvarkymo ir (ar) investicinio žemės sklypo vystymo išlaidos, Plungės mieste.

2021 m. rugsėjo 27 d. pasirašyta sutartis su Rangovu UAB „Plungės Jonis-S“.

2021 m. spalio 12 d. pasirašyta projekto finansavimo sutartis.

2021 m. laikotarpiu atlikti paruošiamieji ir ardymo darbai, pagrindų sluoksnių įrengimo darbai (smėlis ir skalda), įrengti lietaus nuotekų tinklai, pakloti apšvietimo kabelių tinklai, įrengtos apšvietimo atramos. Įrengti drenažo tinklai, kelio ir vejos bortai, įrengtos pralaidos ir nuovažos, pėsčiųjų ir dviračių takai, įrengtas pagrindo asfaltbetonio sluoksnis ir apatinis asfaltbetonio sluoksnis, įsigytos šiukšliadėžės, suoliukai ir paviljonai.

Statybos darbai bus užbaigti 2022 m. pagal 2022-ųjų metų paraišką.

2021 m panaudota lėšų – 1.936.410,27 Eur.

2022 m. lėšų poreikis iš viso 589 507,25 Eur, iš kurių pagal pasirašytą sutartį 421 507,25 Eur. ir 168 000,00 Eur papildomi susitarimai (pagal sutartinius įkainius ir neperindeksavus).

Įvertinus kainų perindeksavimą kainų perindeksavimo, reikalinga suma 2022 m. būtų 677 933,40 Eur.

Pagal projektą planuojami pasiekti rodikliai:

|  |  |  |
| --- | --- | --- |
| Rodiklio pavadinimas | Planuojama reikšmė | Planuojami reikšmės pasiekimo metai |
| 4.1. Investicinio (-ių) žemės sklypo (-ų) plotas | 2,925 | 2023 |
| 4.2. Pritraukta investicijų, mln. Eur | 5,055 | 2023 |
| 4.3. Naujų darbo vietų skaičius *(nurodykite planuojamų sukurti darbo vietų skaičių)*\* | 77 | 2023 |

1. „Plungės geležinkelio stoties privažiavimo kelio Nr. 17 kapitalinis remontas, kuriant investicijoms palankią aplinką“.

Projekto biudžetas: 1 218 145,00 Eur.

Tikslas – sukurti investicijoms patrauklią aplinką Plungės mieste, kapitališkai suremontuojant Plungės geležinkelio stoties privažiavimo kelią Nr. 17.

Projekto situacija 2021 metais:


Lietuvos Respublikos ekonomikos ir inovacijų ministras 2021 m. rugpjūčio 5 d. įsakymo Nr. 4-853 (toliau – Įsakymas) priedo 21 punktu Plungės rajono savivaldybės administracijos projektui „Plungės geležinkelio stoties privažiavimo kelio Nr. 17 kapitalinis remontas, kuriant investicijoms palankią aplinką“ skyrė – 221 663,00 Eur.

Finansavimo sutartis 2021 m. projektui „Plungės geležinkelio stoties privažiavimo kelio Nr. 17 kapitalinis remontas, kuriant investicijoms palankią aplinką“ nebuvo pasirašyta, nes nebuvo susiderinta su turto valdytoju – AB „LTG Infra“ – dėl rangos darbų vykdymo ir atsiskaitymo už atliktus darbus teisinio būdo ir finansinio šalių įsipareigojimo: AB „LTG Infra“, Projekto vykdytojos – Plungės rajono savivaldybės administracijos bei dėl Bendradarbiavimo sutarties derinimo tarp AB „LTG Infra“ ir Plungės pramonės įmonių dėl jų įsipareigojimų vežti krovinius.

Projektas planuojamas teikti 2022 m. finansavimui.

Planuojami pasiekti rodikliai:

|  |  |  |
| --- | --- | --- |
| Rodiklio pavadinimas | Planuojama reikšmė | Planuojami reikšmės pasiekimo metai |
| 4.1. Investicinio (-ių) žemės sklypo (-ų) plotas | 6,5777 | 2023 |
| 4.2. Pritraukta investicijų, mln. Eur | 11,1 | 2023 |
| 4.3. Naujų darbo vietų skaičius *(nurodykite planuojamų sukurti darbo vietų skaičių)*\* | 100 | 2023 |



2021 m. gruodžio 27 d. Savivaldybės taryba priėmė sprendimą Nr. T1-315 „Dėl Plungės rajono savivaldybės tarybos 2021 m. gegužės 13 d. sprendimo Nr. T1-127 „Dėl pritarimo teikti projektą „Plungės geležinkelio stoties privažiavimo kelio Nr. 17 kapitalinis remontas“ ir lėšų skyrimo“ pakeitimo“.

2022 m. vasario 10 d. AB „LTG Infra“ ir Plungės rajono savivaldybės administracija pasirašė Jungtinės veikslo sutartį dėl Plungės geležinkelio stoties privažiavimo kelio Nr. 17 kapitalinio remonto projekto įgyvendinimo Nr. SIK-7/2022

2022 m. birželio mėn. baigiami derinti Rangos darbų pirkimo dokumentai.

Lietuvos Respublikos Ekonomikos ir inovacijų ministerija kvietimo teikti paraiškas 2022 m. pagal Aprašą dar nepaskelbė, tačiau pagal žodžiu gautą naujausią informaciją – kvietimas planuojamas šių metų birželio-liepos mėn.

Paskelbus kvietimą, Plungės rajono savivaldybės administracija, vadovaujantis aktualiais tarybos sprendimais, planuoja teikti abiejų projektų paraiškas finansavimui gauti: 1. Tęstiniam projektui – „Plungės miesto Lentpjūvės gatvės rekonstravimas, kuriant investicijoms palankią aplinką“ ir 2. „Plungės geležinkelio stoties privažiavimo kelio Nr. 17 kapitalinis remontas, kuriant investicijoms palankią aplinką“.

Informaciją parengė

Strateginio planavimo ir investicijų skyriaus vedėja Žaneta Vaitkuvienė